Marijan Šipuš, dipl.ing. 


SAŽETAK 


Summary 


Gašenje požara dimnjaka 


Extinguishing Chimney Fires 


Dimnjak je prisutan na zgradama od vremena kada 
je čovjek počeo graditi nastambe, napustivši pećinu kao 
svoje obitavalište te se počeo služiti vatrom. Da se dim ne 
bi širio po prostorijama, trebalo ga je provesti kanalom u 
zrak izvan kuće. Iz ovog je već vidljiva njegova važna uloga 
u svakodnevnom životu. Međutim, požari dimnjaka (čađe 
u dimnjaku) vrlo su česti zbog neredovitog održavanja 
ili nepravilne izrade, zbog čega se više puta znaju zapaliti 
stropovi i krovovi na građevinskim objektima. Provede- 
nim istraživanjem, na osnovi teoretskih saznanja i steče- 
ne prakse, kod gašenja požara dimnjaka razvijen je način 
kod kojeg se u pravilu radi s istom opremom (kao i kod 
klasičnog gašenja požara dimnjaka), ali s malo drugačijim 
pristupom. Primjenom ovog načina gašenja požara dolazi 
do bržeg pada temperature u samom dimovodnom kana- 
lu, kraćeg izlaganja dimovodnog kanala visokim tempera- 
turama, kraćeg trajanja intervencije i, što je najbitnije, do 
manjeg gubitka čvrstoće vezivnog materijala koji je najo- 
morta kao građevinskog materijala. Ovim istraživanjem 
došlo se do nekih saznanja koja bi se mogla koristiti za 
daljnja istraživanja i dovesti do nekih bitnih mjerljivih pa- 
rametara iz kojih bi se moglo doći i do novih spoznaja, a 
možda i do nove taktike gašenja požara dimnjaka. 

Ključne riječi: požari, dimnjaka, gašenje, dimnjak bombe 


Chimneys exist since people started to build dwellings, 
after they stopped living in caves and started using and bu- 
ilding fire. In order for the smoke not to spread around ro- 
oms, they had to carry it out of their homes via channels. 
Ihat alone proves how important chimneys are in everyday 
life. However, chimney fires (fires of the soot in the chimney) 
are very common due to irregular maintenance or improper 
construction, which is why ceilings and roofs of buildings co- 

uld ignite. With the help of a research based on theoretical 
knowledge and practice acquired at the Fire Department Si- 
sak, a new method of extinguishing chimney fires was de- 
veloped. Basically it requires the same equipment (as extin- 
guishing conventional chimney fires), but the approach is 
different. This method of extinguishing fires leads to a faster 
temperature drop in the smoke channel; shorter exposure of 
the smoke channel to high temperatures; shorter duration of 
the intervention, and what is most important, it reduces the 
loss of firmness of the binding material which is most fragile 
in chimneys made of brick and mortar used as constructing 
material. This research has led to some conclusions which 
might prove useful for further studies which could lead to 
some important measurable parameters, as stated in this pa- 
per. However, we must not rule out the need for developing 
a standard operating procedure for this type of interventi- 
on that will determine the process of action and the use of 
appropriate safety equipment and devices in order to increa- 
se the safety of firefighters on the one hand and on the other 
the safety of occupants. 
Keywords: chimney fires, extinguishing, chimney bombs 


Požari dimovodnih kanala, odnosno dimnjaka, danas se 
vode pod intervencijama nižeg rizika, odnosno manje za- 
htjevnih intervencija gdje se unaprijed raspoređuju manje 
snage, što uvijek nije u potpunosti točno i ne bi se smjelo 
tako odnositi prema njima. Svi požari dimnjaka su izuzet- 
no opasni, iako njihov intenzitet i trajanje može varirati. 
Tijekom požara dimnjaka, unutarnja temperatura može 
dosegnuti i preko 1000 “C. Kao rezultat toga su masivna 
zračenja topline koja se emitiraju kroz dimnjak zidova, te 
postoji opasnost od prijenosa požara iz dimnjaka na kon- 
strukcije ili zapaljivi materijal i opremu kuće. Plamenovi i 
iskre mogu skakati iz dimnjaka ili kroz pukotine u dimnja- 
ku te zapaliti krov i ostale dijelove kuće. Ujedno mogu biti 
zahvaćene susjedne zgrade i obližnje drveće. 

Neispravan i porozan dimnjak predstavlja vrlo veliku 
opasnost za korisnike. Produkti izgaranja koji kroz poro- 
zan dimnjak ulaze u prostorije mogu biti toksični i smrto- 
nosni, a najčešća opasnost prijeti od ugljičnog monoksida 
(GO). 

PRINCIP RADA DIMNJAKA - How chimneys work 


Princip rada dimnjaka veoma je važno u potpunosti 
razumjeti kako bi mogli odabrati odgovarajuću taktiku i 
sredstva za gašenje požara, ali i zbog poduzimanja sigur- 
nosnih mjera. 

Dimovodni kanali, odnosno dimnjaci, izgrađeni su ver- 
tikalni kanali koji biti mogu samostalni ili vezani za druge 
konstrukcije. Materijal od kojeg se izrađuju dimnjaci treba 
biti negoriv, nepropustan za plinove, otporan na kemijsko 
djelovanje plinova, glatkih stijenki, čvrst i dobar toplinski 
izolator. U normalnim uvjetima, kada je dimnjak ispra- 
van, njegova uloga je omogućiti strujanje dima naviše, i na 
taj način osigurati kisik u ložištu za što potpunije gorenje. 

Djelovanje dimnjaka temelji se na razlici u specifičnoj 
težini toplih plinova u dimnjaku i hladnijeg vanjskog zra- 
ka, kao i na razlici tlaka koji je prisutan u kanalu dimnjaka 
i vanjskog atmosferskog tlaka. Na taj je način omogućen 
odvod emisija plinova od sagorijevanja u atmosferu. 

Plinovi koji nastaju gorenjem u ložištu pri temperaturi 
od 200 “C lakši su oko 25 % od sobne temperature zraka 
od 20 *C. 


ZRAK ] DIMNI 
PLINOVI 


Slika 1: Princip rada dimnjaka 


Figure 1: How chimneys work 

PRODUKTI SAGORIJEVANJA - Combustion products 


Tijekom gorenja nekog organskog materijala oslobađa 
se čitav niz raznih produkata. Količina i fizikalno-kemij- 
ska svojstva tih produkata ovise o uvjetima pod kojima se 
odvija gorenje, prvenstveno o dostupnoj količini kisika. S 
obzirom na to, proces gorenja dijeli se na potpuno i ne- 
potpuno gorenje. Produkti nepotpunog gorenja zbog svoje 
otrovnosti i zapaljivosti opasniji su za čovjeka. Poznato je 
da u svim požarima, pa čak i kod onih na otvorenom pro- 
storu, prisustvuje obilje dima što znači da se oni po svom 
obliku svrstavaju u nepotpuno gorenje. 

Značajna obilježja važnijih plinovitih produkata gorenja 
su: 

-ugljični dioksid (CO,) je bezbojni plin, bez mirisa i 
slabo kiselkastog okusa. Osim što je opasan za ljude, štet- 
no djeluje i na građevinske objekte. Opasnost za ljude je 
posredna, jer povećana koncentracija ugljičnog dioksida 
(CO,) u zraku može smanjiti koncentraciju kisika u zraku, 
što otežava disanje, a može uzrokovati i gušenje. Pri kon- 
centracijama od 5 do 7,5 % disanje je otežano, pojavljuje se 
glavobolja, vrtoglavica znojenje i nemir, te smanjena moć 
koncentracije. Koncentracija ugljičnog dioksida (CO,) 
veća od 10 % izaziva jako otežano disanje, poremećen slu 
i vid, mučninu i povraćanje te nakon 15 minuta izloženosti 
gubi se svijest. Koncentracija iznad 20 % može uzrokovati 
smrt 

-dušični oksidi (NO) plinovi bez boje, okusa i mirisa 
(u manjim koncentracij ama). U ukupnoj količini dušičnih 
oksida najveći dio predstavljaju dušični monoksid (NO) i 
dušični dioksid (NO,). Za ljude su otrovni, a prvenstveno 
djeluju na poremećaj disanja. Izazivaju bronhitis, a mogu 
dovesti i do smrtonosnog zapaljenja pluća ovisno o kon- 
centraciji 

-ugljični monoksid (CO) plin je bez boje, okusa i mi- 
risa. Za ljude i životinje je otrovan i u vrlo_ malim kon- 
centracijama. Ugljični monoksid se i do 300 puta aktivnije 
spaja shemoglobinom (crvena krvna zrnca) nego kisik te 
onemogućava vezivanje kisika iz zraka koji je neophodan 
za životne funkcije. Trovanje ugljičnim monoksidom za 
posljedicu može izazvati i smrt, a uzrok tome može biti 
i neispravan dimnjak. Porozni dimnjaci propuštaju di- 
mne plinove u stambeni prostor, a među njima i ugljični 
monoksid. Osim poroznosti dimnjaka, istjecanje dimnih 
plinova može prouzročiti i smanjen propuh koji je prou- 
zročen vremenskim prilikama ili nedovoljnom visinom 
dimnjaka. 

POŽARI DIMNJAKA - Chimney fires 


Požari dimnjaka vrlo su česti i zbog njih često dolazi do 
požara stropova i krovova na građevinskim objektima. U 
ne tako davnoj prošlosti, ljudi su mislili da je namjerno 
paljenje dimnjaka najbolji način za čišćenje dimnjaka. To 
je opasna praksa koja je dovela do nebrojenih požara 
kuća. Cađa koja se postupno taloži u unutrašnjim površi- 
nama dimovodnih kanala, može se od iskre ili plamena iz 
ložišta lako zapaliti. 

Cađa u dimnjacima je različita: 

- u prahu koja nastaje u dimnjacima, ukoliko je gorivo 
donekle vlažno, 

- čvrsta koja nastaje kad je gorivo prilično vlažno i sago- 
rijeva pri visokoj temperaturi, 

- smolasta koja nastaje ako gorivo sadrži smolu (smreka, 
jela, bor itd.). 

Sastavni dijelovi čađe uglavnom su: ugljik, vodik, katran 
i pepeo. 

Cađa sagorijeva postupno tako da se vatra u dimnjaku 
postupno penje naviše, pri čemu se intenzitet izgaranja sve 
više povećava. S obzirom da čađa predstavlja čist neizgor- 
jeli ugljik, te se prilikom sagorijevanja čađe oslobađaju ve- 
like količine topline, tako da temperatura u dimnjaku, pri 
gorenju čađe može dostići i preko 1000 *C. Ovako visoka 
temperatura gorenja čađe djeluje i na zidove dimnjaka. Zi- 
dovi se mogu lako zagrijati, pri čemu se javljaju unutarnja 
naprezanja i deformacije koje su vidljive u obliku većih 
pukotina po cijeloj površini dimnjaka. Pri gorenju čađe 
u dimnjaku postoji opasnost prijenosa požara iz dimnja- 
ka na konstrukcije ili zapaljivi materijal i opremu kuće, a 
osobito ako na dimnjaku postoje pukotine kroz koje pla- 
men može zahvatiti zapaljivi materijal. Također postoji 
opasnost zapaljenja dijelova konstrukcija, zapaljivog ma- 
terijala i opreme kuće bez neposrednog širenja požara, već 
uslijed djelovanja topline kroz zagrijane zidove, vratašca 
od dimnjaka ili metalne poklopce na otvorima za dimo- 
vodne cijevi. 

Kod starijih zgrada kod kojih su u gradnji korišteni go- 
rivi materijali, naročito drvo, u vidu međukatnih i krov- 
nih konstrukcija postoji vrlo velika opasnost od prijenosa 
požara izvan dimovodnih kanala na druge konstrukcije 
što može rezultirati požarima vrlo velikih razmjera i šteta. 
Kada dođe do požara dimovodnih kanala u takvim zgra- 
dama potrebno je provesti temeljito gašenje dimnjaka i 
kontinuirani višesatni nadzor, katkad i višednevni. 

Detekcija takvih požara koji se odvijaju unutar među- 
katnih konstrukcija i zidova kojima su obzidani dimovod- 
ni kanali vrlo je teška, katkad i skoro nemoguća. Za detek- 
ciju takvih mjesta najčešće se koriste termodiferencijalne 
kamere i hot-spotteri. 


Slika 2: Požari drugih građevinskih materijala preneseni s požara dimnjaka 


Figure 2: Fires of various construction materials transferred from chimney 
fires 


PRIMJENA RAZLIČITIH METODA ZA GAŠENJE 
POZARA DIMNJAKA - Implementation of various 
methods of extinguishing chimney fires 


U domaćoj literaturi navedena su dva najtipičnija načina 
gašenja požara dimnjaka u Hrvatskoj koji se najčešće ko- 
riste u praksi. Ako je kuća izgrađena od tvrdog materijala, 
dimnjaci solidno izvedeni, a u blizini otvora dimnjaka se 
ne nalaze zapaljivi predmeti i ne prijeti opasnost od iskre, 
nije potrebno provoditi intervenciju u pogledu gašenja po- 
žara čađe u dimnjaku. Potrebno je samo kontrolirati go- 
renje i sačekati da čađa izgori, te prije napuštanja objekta 
napraviti detaljan pregled konstrukcije i prostorija. Ako je 
u pitanju kuća s drvenim tavanicama, drvenom krovnom 
konstrukcijom sa zapaljivim pokrovom, te u slučaju kada 
iskre neposredno ugrožavaju okolinu, potrebno je podu- 

zeti mjere aktivnog gašenja. Osnovni je zadatak spriječiti 
širenje požara na neposrednu okolinu. Tada je potrebno 
započeti gašenje s ručnim aparatima za gašenje prahom, 
tako da se prah ubacuje na mjesto najnižeg otvora dim- 
njaka i uzgon ga vuče prema gore. Loša osobina je što prah 
nema ohlađujući efekt te je potrebno nakon prigušiva- 
nja požara provesti postupak čišćenja gorivog materijala 
(čađe) kako ne bi ponovno došlo do zapaljenja. 


Slika 3: Gašenje požara dimnjaka Figure 4: Equipment and means for extinguishing 
vatrogasnim aparatom s prahom chimney fires 


Figure 3: Extinguishing chimney fires usinga Figure 4: Equipment and means for extinguishing 
powder fire extinguisher chimney fires 


Vatru u dimnjaku je teško ugasiti jer se ona nalazi na 
površinama na koje je teško djelovati nekim sredstvom 
za gašenje. Pri tome treba biti strpljiv, jer gašenje izisku- 
je dulje vrijeme i teško je postići potpuno gašenje. Nakon 
ugušivanja vatre zapaljenu čađu treba čeličnom četkom i 
kuglom skinuti s unutarnjih površina dimovodnog kana- 
la, te kroz dimovodna vratašca u podrumu, očistiti. Za tu 
svrhu koristi se komplet dimnjačarskog alata. 


REZULTATI ISTRAŽIVANJA O POŽARIMA 
DIMNJAKA U VATROGASNOJ POSTROJBI SISAK - 
Results of a research on chimney fires conducted in the Fire 
Department Sisak 


Požari dimnjaka, odnosno dimovodnih kanala u odno- 
su na građevinske materijale od kojih su izgrađeni, dijele 

se na: dimnjake izgrađene od opeke i produženog morta i 
dimnjake napravljene od drugih građevinskih materijala. 
Provedenim istraživanjem prema dostupnim podacima 
iz baze evidencija intervencija vatrogasne postrojbe Sisak 
dolazi se do sljedećih podataka: dimnjaci koji su izgrađe- 
ni od opeke i produženog morta kao vezivnog materijala 
obuhvaćeni su u 94 % udjela, dok preostalih 6 % otpada na 
požare dimnjaka izgrađenih od drugih građevinskih mate- 
rijala (metalne, šamotne cijevi, montažnih elemenata. ..). 


Građevinski materijali od kojih su izgrađeni 
dimnjaci 


m Opeka i produženi mort — BOstali materijali 


6% 


Slika 5: Dijagram prikazuje postotak požara dimnjaka na području grada 
Siska koji su izgrađeni od opeke i produženog morta i požara dimnjaka 
izgrađenih od drugih građevinskih materijala 


Figure : The diagram shows the percentage of chimney fires in the city of 
Sisak, on chimneys built from brick and mortar and fires of chimneys built 
from other construction materials 


Dimnjaci izgrađeni od opeke i produženog morta kao 
vezivnog materijala imaju hrapavu površinu što omoguća- 
va lakše nakupljanje čađe na površinama. 

Opeka pokazuje brojna pozitivna svojstva pa su se zato 
i oduvijek opekom gradile zgrade za koje se tražila sigur- 
nost u slučaju požara. Pri temperaturi od 1100 *C dolazi 
do omekšavanja opeke po površini, a zatim i do razaranja 
konstrukcija. Međutim, do ove pojave dolazi se tek kod 
požara koji dugo traju i koji dostižu svoj puni razvoj. 

Ponašanje produženog morta u požaru, koji je smjesa 
veziva, pijeska, cementa i vode, manifestira se tako što kal- 
cijev karbonat koji je vezivo (CaCO,) na temperaturama 

višim od 700 *C počinje se raspadati na kalcij oksid (CaO) 
i ugljični dioksid (CO,) što mu jako smanjuje čvrstoću (na 
750 *C čvrstoća vapnenca se smanjuje na 35 %), a tempe- 
ratura koja se razvija u požaru čađe u dimovodnom kanalu 
dostiže i preko 1000 *C. 


toplina 
U požaru CaCO, CaO + CO, 
Nakon požara _CaO + 'H O = _Ca(OHB), 


Iz prethodno navedenog vidimo da je potrebno pravo- 
vremeno sniziti temperaturu i štetu smanjiti na minimum. 

Prema svemu do sada navedenom, dovodi se u pitanje 
učinkovitost navedene metode gašenja dimovodnih kana- 
la koja se najčešće koristi u praksi kod gašenja požara dim - 
njaka u Hrvatskoj kod koje je potrebno samo kontrolirati 
gorenje i čekati da čađa izgori. 

Poznato je da požari dimovodnog kanala mogu trajati 
i do desetak sati, što dovodi u pitanje smanjenje čvrstoće 
kalcijevog karbonata (CaCO,) kao vezivnog sredstva. 

Na temelju teoretskih saznanja i stečene prakse, kod ga- 
šenja požara dimnjaka razvijen je postupak kod kojeg se u 
pravilu radi s istom opremom samo s malo drugačijim pri- 
stupom od prethodno navedenog (kao i kod drugih meto- 
da gašenja požara ova metoda ima ograničenje primjene). 
Metoda započinje probijanjem užarene čađe probijačem i 
njenim odstranjivanjem sa stijenke, a potom se izvodi za- 
vršno čišćenje kuglom (kuglom se ne čisti prije nego što 
se probije probijačem i skine većina užarene čađe, te snizi 
temperatura u samom dimnjaku, jer postoji mogućnost 
rastaljivanja lanca s kojim se spušta kugla zbog visokih 
temperatura) po cijeloj dužini dimovodnog kanala. 

Poslije prolaza kuglom dimovodni kanal više nema čađe 
tj. gorivog materijala i s time završava intervencija. Prije 
napuštanja objekta mora se načiniti detaljan pregled kon- 
strukcije i prostorija. 

Primjenom ovog načina dolazi se do bržeg pada tem- 
perature u samom dimovodnom kanalu, kraćeg izlaganja 
dimovodnog kanala visokim temperaturama, kraćeg traja- 
nja intervencije i, što je najbitnije, do manjeg gubitka čvr- 
stoće vezivnog materijala. 

Ovim istraživanjem nisu istaknuti neki mjerljivi para- 
metri i njihove vrijednosti što bi ovom istraživanju dalo 
puno veći značaj jer njihovo praćenje i mjerenje vrlo je 
kompleksno i iziskuje dodatna materijalna sredstva te do- 
datno vrijeme. 

Tijekom ovog istraživanja došlo se do važnosti izrade 

Chimfex Effect on Actual Chimney Fire 


standardnog operativnog postupka za ovu vrstu interven- 
cije kojim će biti propisan postupak djelovanja: obvezna 
upotreba izolacijskih aparata, obvezna upotreba detekto- 
ra ugljičnog monoksida, upotreba termovizijske kamere i 
drugih pomagala koji služe za zaštitu vatrogasaca, stanara 
i omogućavaju lakše otkrivanje mjesta požara i ranije ga- 
šenje ovakvih požara. 


POJEDINE METODE KOJE SE KORISTE ZA 
GAŠENJE POZARA DIMNJAKA U DRUGIM 
ZEMLJAMA - Methods used for extinguishing chimney fires 
in other countries 


Chimfex je napravljen u Americi kao namjensko sred- 
stvo za gašenje požara dimnjaka koje može ugasiti požar 
u samo nekoliko sekundi. Sigurno, brzo i jednostavno za 
korištenje, to je provjereni proizvod koji je bio korišten od 
strane vatrogasaca, drugog sigurnosnog osoblja i od strane 
dimnjačara više od 40 godina. Chimfex je dizajniran za 
korištenje u dimnjacima s ložištima na kruta goriva svih 
veličina dimnjaka. U usporedbi s drugim sredstvima za 
suzbijanje požara dimnjaka, Chimfex se navodi kao jedno 
od učinkovitijih sredstava koje će istisnuti kisik iz dimnja- 
ka i brzo ugasiti požar. 

OMNI-Test Laboratories, Inc., Portland, OR, vodeći 
nezavisni američki laboratorij za ispitivanje, proveo je is- 
pitivanja na Chimfex u svrhu određivanja njegove učinko- 
vitost kao sredstva za gašenje požara dimnjaka u uvjetima 
koji odgovaraju stvarnoj situaciji. Uređaji koji su korišteni 
prilikom testiranja obuhvaćali su ispitivanje dva standar- 
dna promjera dimnjaka 14 x 14 cm i promjera 20 x 20 cm. 


—>— Temperatura | 


—— Kisik | Slika 6: Dijagram prikazuje 

Chimfex prema podacima proizvođača i provedenim 
ispitivanjima u OMNI-Test laboratoriju, Inc., Portland, 
OR gasi požar dimnjaka u prosječnom vremenu od 22 se- 
kunde, snižava temperaturu dimnjaka u prosjeku za 53 % 
u prve dvije minute, a razina kisika se smanjuje u prosjeku 
za 43 % u prve dvije minute. 

Napomena: Vrlo veliki dimnjaci mogu zahtijevati više 
od jedne patrone Chimfex kako bi gašenje požara u dim- 
njaku bilo uspješno. 

Ponekad se požar dimnjaka može ponovno pokrenuti 
zbog zaostale čađe koja ostaje čak i nakon što je plamen 
ugušen. Iz tog je razloga osmišljeno da Chimfex nastaviti 
proizvoditi pare za sljedećih nekoliko minuta kako bi bili 
sigurni da se vatra neće ponovno upaliti. 

Jedna od prednosti ovog sredstva, što napominje i sam 
proizvođač, sigurnost je koja se pruža vatrogascima, jer 
je poznato da se ovakva vrsta požara uglavnom događa u 
zimskim vremenima kada su krovovi pokriveni snijegom 
i ledom što je velika opasnost za vatrogasce (penjanje na 
skliske krovove). 


Slika 7: Prikaz načina gašenje požara Chimfex sredstvom 
Figure 7: Extinguishing fires using Chimfex 


SNUFFER SET ZA GAŠENJE POŽARA DIMNJAKA - 
Chimney Snuffer kit for extinguishing fires 


Opciju vode kao sredstva za gašenje požara dimnjaka ve- 
ćina stručnjaka ne podržava zbog straha da će voda naglo 
ohladiti stijenke dimnjaka i uzrokovati trajno oštećenje di- 
movodne cijevi. Prema tehničkim podacima proizvođača, 
uređaj Task Force Tips Inc. Snuffer set brzo i sigurno gasi 
požar dimnjaka pomoću glave koja na sebi ima strateški 

Slika 8: Snuffer set za gašenje požara dimnjaka 


Figure 8: Snuffer set for extinguishing fires chimney 


postavljenih osam mlaznica koje stvaraju ultra fine mlazo- 
ve vode. Osam strateški postavljenih mlaznica daju protok 
od 2.5 litara vode _ u minuti pri 4 bara, ultra fini mlazovi 
vode stvaraju oblak pare koji uzimaju toplinu i kisik. 

Ta količina vode je ograničena i izravno dolazi u kontakt 
s gorivom tvari bez pucanja stijenke dimnjaka i stvaranja 
velike štete ili stvaranja toplinske neravnoteže. 

Oblik glave je konstrukcijski izveden tako da može pro- 
biti nakupljenu čađu, ptičja gnijezda ili druge prepreke 
koje se mogu naći u dimnjaku, a ujedno onemogućavaju i 
primjenu gašenja požara ostalim metodama. 

Dimnjak Snuffer set dolazi u platnenoj vrećici za noše- 
nje koja ima rukohvate i naramenice te omogućuje jedno- 
stavnu pohranu i grab-and-go sposobnost. Cijeli paket teži 
manje od 15 kilograma, a lako se pohranjuje u pretincu 
vozila. 


BOMBE ZA GAŠENJE POŽARA DIMNJAKA - 
Chimney bombs 


Metoda koju koriste američki vatrogasci za gašenje po- 
žara dimnjaka “chimney bombs“ (dimnjak bombe)je upo- 
raba plastičnih vrećica “Ziplocks“ koje su napunjene suhim 
sredstvom za gašenje požara prahom, koje se kroz gornji 
otvor dimnjaka bacaju (spuštaju) u dimnjak i njihova sila 


Šipuš, M.: Gašenje požara dimnjaka, str.: 17 - 31 


ZAKLJUČAK 


Conclusion 


teža ih vuče prema dolje. Plastična vrećica (Ziplocks) kada 
se ubaci u dimnjak topi se na mjestu požara od vrlo visoke 
temperature i oslobađa sredstvo za gašenje, u ovom slučaju 
prah, i na taj način ostvaruje se gašenje požara. Po potre- 
bi može se ispustiti i više komada vrećica ovisi o veličini 
površine koju je zahvatio požar i o promjeru dimnjaka. 
Ovu metodu vrlo često primjenjuju u svojim vatrogasnim 
postrojbama i navodi se kao vrlo efikasna metoda za gaše- 
nje ove vrste požara, a i vrlo jeftina. U “Ziplocks“ vrećice 
stavlja se prah za gašenje požara iz rinfuze, starih rabljenih 
vatrogasnih aparata itd. Radi se o vrlo maloj količini praha 
stavljenog u plastičnu vrećicu “Ziplocks“. 


Slika 9: Bombe za gašenje 
požara dimnjaka 


Figure 9: Extinguishing a 
chimney fire using chimney 
bombs 


Svrha ovog istraživanja je bila, osim dobivanja rezultata 
za učinkovitije gašenje požara dimnjaka, upozoriti da su 
svi požari dimnjaka izuzetno opasni, iako njihov intenzi- 
tet i trajanje može varirati. Neispravan i porozan dimnjak 
predstavlja vrlo veliku opasnost za korisnike. Produkti iz- 
garanja koji kroz porozan dimnjak ulaze u prostorije mogu 
biti toksični i smrtonosni. Dobivenim rezultatima istraži- 
vanja, prvenstveno za grad Sisak, dolazimo do podatka da 
požari dimnjaka u odnosu na građevinske materijale od 
kojih su izgrađeni u 94 % sudjeluju dimnjaci građeni od 
opeke i produženog morta kao vezivnog materijala. 

Na temelju dobivenih rezultata za područje grada Siska, 
kod gašenja požara dimnjaka, razvijen je postupak/način 
kod kojeg se u pravilu radi s istom opremom samo s malo 
drugačijim pristupom. Primjenom ovog načina dolazi se 
do bržeg pada temperature u samom dimovodnom kana- 
lu, kraćeg izlaganja dimovodnog kanala visokim tempe- 
raturama i, što je najbitnije, do manjeg gubitka čvrstoće 
kalcijevog karbonata (CaCO,) koji je vezivo. 

Iz ovog istraživanja proizašao je još jedan bitan podatak 
koji nam ukazuje na potrebu izradbe standardnog ope- 
rativnog postupka za ovu vrstu intervencije kojim će biti 
propisan postupak djelovanja, upotreba odgovarajuće za- 
štitne opreme i uređaja kako bi se povećala s jedne strane 
sigurnost vatrogasaca, a s druge strane i sigurnost stanara. 

U ovom radu ukratko su opisane i druge metode gašenja 
požara dimnjaka koje se koriste, međutim u Hrvatskoj je 
njihova primjena još uvijek nepoznanica. 

Ovim istraživanjem se došlo do nekih rezultata koji bi se 
mogli koristiti za daljnja istraživanja. 

